
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 5T/5/2026 8726010045 16. 03. 2026 JUDr. Dominika Ordzovenská ECLI:SK:OSPP:2026:8726010045.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudkyňou JUDr. Dominikou Ordzovenskou, podľa § 353 ods. 1 Trestného poriadku, dňa 16. marca 2026 v Poprade, vydáva tento trestnýrozkaz Obvinení 1./ A. B., nar. XX.XX.XXXX v C., trvale bytom D. XXX, E. C., 2./ D. F., nar. XX.XX.XXXX v C., trvale bytom D. XXX, E. C., rozhodol: Za
to
im
súd
ukladá:
obvinenému A. B. Podľa § 225 ods. 1 Trestného zákona v znení účinnom od 06.08.2024, s použitím § 38 ods. 2 Trestného zákona, trest odňatia slobody vo výmere 8 (osem) mesiacov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia na 18 (osemnásť) mesiacov. obvinenému D. F. Podľa § 225 ods. 1 Trestného zákona v znení účinnom od 06.08.2024, s použitím § 38 ods. 2 Trestného zákona, trest odňatia slobody vo výmere 8 (osem) mesiacov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia na 14 (štrnásť) mesiacov.
odôvodnenie: uznávajú sa
za vinných, že
obvinený A. B. v období od 17.10.2022 až do 02.03.2025 vykonával ako živnostník podnikateľskú činnosť pod obchodným menom Jaroslav Polhoš, IČO: 53447221, miestom podnikania Rakúsy G. 251, okr. C., a na základe ním podaného daňového priznania z príjmov fyzickej osoby dňa 14.03.2024 za rok 2023 Daňovému úradu Prešov, kontaktné pracovisko Kežmarok, deklaroval v zdaňovacom období príjem z podnikateľskej činnosti a inej zárobkovej činnosti v sume 18.330,- €, v časti výdavky uviedol sumu 0,- € a uplatnil si nárok na daňový bonus na 6 vyživovaných detí v sume 8.960,-€ a po odpočítaní vypočítanej daňovej povinnosti v sume 1.786,04 € si uplatňoval daňový bonus na poukázanie v sume 7.173,96 € a takto deklaroval splnenie podmienok pre vyplatenie daňového bonusu na deti ustanoveného v § 33 zákona č. 595/2003 Z. z. o dani z príjmov v znení neskorších predpisov, pričom na základe vykonanej daňovej kontroly za zdaňovacie obdobie roka 2023 bol vypracovaný dňa 25.02.2025 protokol z daňovej kontroly číslo: 100744052/2025 a rozhodnutie zo dňa 29.04.2025 pod číslom 101641746/2025 Daňovým úradom Prešov, kde vykonanou daňovou kontrolou bolo zistené, že faktúry, ktoré obvinený A. B. predložil od odberateľa KROMIL s. r. o., so sídlom Námestie priemyslu 561, Námestovo, IČO: 51892081 sú fiktívne, nakoľko deklarované práce vôbec nevykonal, čím porušil § 33 ods. 1 zákona č. 595/2003 Z. z. o dani z príjmov v znení neskorších predpisov a pre získanie vyššie uvedeného daňového bonusu mu na požiadanie predložil faktúry, ktoré si zabezpečil a ktoré mu na požiadanie poskytol obvinený D. F., konateľ spoločnosti KROMIL s. r. o., so sídlom Námestie priemyslu 561, Námestovo, IČO: 51892081, a to faktúru č.20230001 zo dňa 15.01.2023 na sumu 3.900,- €, faktúru č. 20230002 zo dňa 31.01.2025 na sumu 4.200,- € faktúru č. 20230003 zo dňa 15.02.2023 na sumu 4.500,- €, faktúru č. 20230004 zo dňa 20.02.2023 na sumu 830,- €, faktúru č. 20230005 zo dňa 02.03.2023 na sumu 4.900,-€, čím porušil ustanovenie § 6 ods. 1, ods. 2 a § 33 zákona č. 595/2003 Z. z. o dani z príjmov v znení neskorších predpisov a Daňový úrad Prešov po vykonanej kontrole a zistení, že deklarované príjmy neboli daňovým subjektom dosiahnuté, daňový bonus v sume 8.960,-€ obvinenému A. B. nebol vyplatený, čím nedošlo k spôsobeniu škody pre Slovenskú republiku, v zast. Daňový úrad Prešov, teda obvinený A. B. dopustil sa konania bezprostredne smerujúceho k dokonaniu trestného činu, ktorého sa dopustil v úmysle vylákať od iného iné plnenie zo štátneho rozpočtu, ktorého poskytnutie je podľa všeobecne záväzného právneho predpisu viazané na podmienky, ktoré nespĺňal, a to tým, že ho uviedol do omylu v otázke ich splnenia, avšak k dokonaniu trestného činu nedošlo, obvinený D. F. úmyselne poskytol inému pomoc na spáchanie trestného činu zadovážením prostriedkov v úmysle vylákať od iného iné plnenie zo štátneho rozpočtu, ktorého poskytnutie je podľa všeobecne záväzného právneho predpisu viazané na podmienky, ktoré nespĺňal, a to tým, že ho uviedol do omylu v otázke ich splnenia, avšak k dokonaniu trestného činu nedošlo, čím
spáchali
obvinený A. B. prečin subvenčného podvodu podľa § 225 ods. 1 Trestného zákona v štádiu pokusu podľa § 14 ods. 1 Trestného zákona. obvinený D. F. prečin subvenčného podvodu podľa § 225 ods. 1 Trestného zákona formou účastníctva - pomoci podľa § 21 písm. d) Trestného zákona spáchaného prečinu subvenčného podvodu podľa § 225 ods. 1 Trestného zákona v štádiu pokusu podľa § 14 ods. 1 Trestného zákona.
Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Poprad, a to do 8 (ôsmich) dní odo dňa jeho doručenia. Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a samosudca uznesením odkáže poškodeného na civilný proces, prípadne na konanie pred iným príslušným orgánom. Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší. Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2026:8726010045.1 (dáta aktuálne k 15. 11. 2026). Záväzné je znenie zverejnené súdom.




